Hun nevner som eksempel at vinmonopol i handlesentre må stenge tidligere enn de andre butikkene som følge av begrensninger i åpningstidene. Kommunikasjonsdirektør Halvor Bing Lorentzen i Vinmonopolet mener at åpningstidene er bra nok slik de er nå. – Vårt oppdrag er å være Norges mest ansvarlige salgskanal for alkoholholdig drikke, og vi ser ikke noe behov for å endre åpningstider, sier Bing Lorentzen, som også tror at lengre åpningstider kan føre til økte priser.